CELEX: 21995D0831(01)
Language: hr
Date: 1995-05-19 00:00:00
Title: Odluka Zajedničkog odbora EGP-a br. 35/95 od 19. svibnja 1995. o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda

11/Sv. 090
            
            
               HR
            
            
               Službeni list Europske unije
            
            
               79
            
         21995D0831(01)
   
               L 205/39
            
            
               SLUŽBENI LIST EUROPSKE UNIJE
            
            
               19.05.1995.
            
         
      ODLUKA ZAJEDNIČKOG ODBORA EGP-A
   
   br. 35/95
   od 19. svibnja 1995.
   o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da je Protokol 31 uz Sporazum izmijenjen Odlukom Zajedničkog odbora EGP-a br. 11/94 (1),
   budući da se čini prikladnim proširiti suradnju između ugovornih stranaka Sporazuma kako bi uključivala treći akcijski program Zajednice za pomoć osobama s invaliditetom (Helios II 1993. do 1996.) (Odluka Vijeća 93/136/EEZ (2) i Odluka Vijeća 94/782/EZ (3));
   budući da članak 5. Protokola uz 31 Sporazum stoga treba izmijeniti kako bi se omogućilo takvo proširenje,
   ODLUČIO JE:
   Članak 1.
   Članak 5. Protokola 31 uz Sporazum mijenja se kako je određeno u člancima 2. i 3.
   Članak 2.
   Stavci 4. i 5. mijenjaju se i glase:
   
      „4.   Tijekom 1995. države EFTA-e sudjeluju u aktivnostima Zajednice za pomoć osobama s invaliditetom u skladu s Radnim programom u Dodatku 1. ovom Protokolu. Države EFTA-e financijski doprinose u skladu s odjeljkom ‚Proračunski aspekti’ Radnog programa tijekom tog razdoblja.
      5.   Od 1. siječnja 1996. države EFTA-e sudjeluju u programima Zajednice i aktivnostima iz stavka 8.
      6.   Od tog datuma države EFTA-e financijski doprinose programima i aktivnostima iz stavka 8. u skladu s člankom 82. stavkom 1. točkom (a) Sporazuma.
      7.   Od početka suradnje u programima i aktivnostima iz stavka 8., države EFTA-e u potpunosti sudjeluju u odborima EZ-a koji pomažu Komisiji u upravljanju ili razvoju tih programa i aktivnosti.
      8.   Ugovorne stranke posebno nastoje ojačati suradnju u aktivnostima Zajednice koja može proizlaziti iz sljedećih činjenica Zajednice:
      
                  —
               
               
                  
                     393 D 0136: Odluka Vijeća 93/136/EEZ od 25. veljače 1993. o uspostavljanju trećeg akcijskog programa Zajednice za pomoć osobama s invaliditetom (Helios II 1993. do 1996.) (SL L 56, 9.3.1993., str. 30.).
               
            
                  —
               
               
                  
                     394 D 0782: Odluka Vijeća 94/782/EZ od 6. prosinca 1994. o nastavku sustava Handynet u okviru aktivnosti u vezi s prvim do sada započetim modulom tehničkih pomoći (SL L 316, 9.12.1994., str. 42.).”
               
            
   Članak 3.
   Prijašnji stavci 4. i 5. postaju stavci 9. odnosno 10.
   Članak 4.
   Dodatak se dodaje Protokolu 31 kako je određeno u njegovom Prilogu.
   Članak 5.
   Ova Odluka stupa na snagu 1. lipnja 1995., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 6.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 19. svibnja 1995.
      
         
            Za Zajednički odbor EGP-a
         
         
            Predsjednik
         
         Pablo BENAVIDES
         
      
   
   
      (1)  SL L 235, 29.9.1994., str. 34.
   
      (2)  SL L 56, 9.3.1993., str. 30.
   
      (3)  SL L 316, 9.12.1994., str. 42.
   PRILOG
   
      
         „Dodatak 1. Protokolu 31
         
            HELIOS II – RADNI PROGRAM
         
         1995.
         1.   SAVJETODAVNA TIJELA
             (1)
         
         Potpuno sudjelovanje pod istim uvjetima kao i države članice EZ-a osim u glasačkim postupcima (ako postoje) i pitanjima o kojima je riječ u odjeljku ‚Proračunski aspekti’ ovog Radnog programa.
         1.1.   SAVJETODAVNI ODBOR- tri sastanka
         
                     —
                  
                  
                     dva predstavnika vlade iz svake države EFTA-e.
                  
               1.2.   EUROPSKI FORUM ZA OSOBE S INVALIDITETOM - tri sastanka
         
                     —
                  
                  
                     dvanaest postojećih europskih nevladinih organizacija za predstavljanje interesa osoba s invaliditetom i njihovih organizacija u članicama EFTA-e,
                  
               
                     —
                  
                  
                     dva postojeća predstavnika socijalnih partnera za predstavljanje interesa socijalnih partnera u državama EFTA-e,
                  
               
                     —
                  
                  
                     jedan predstavnik nacionalne nevladine organizacije ili nacionalnog vijeća osoba s invaliditetom, koje imenuje svaka države EFTA-e.
                  
               1.3.   POVEZUJUĆA SKUPINA – tri sastanka
         
                     —
                  
                  
                     jedan vladin predstavnik iz svake države EFTA-e,
                  
               
                     —
                  
                  
                     jedna osoba, koja zastupa EFTA-ine nacionalne nevladine organizacije i nacionalna vijeća invalidnih osoba koji su članovi Foruma.
                  
               2.   RADNE SKUPINE
             (2)
         
         Potpuno sudjelovanje pod istim uvjetima kao i države članice EZ-a osim u glasačkim postupcima (ako postoje) i pitanjima o kojima je riječ u odjeljku ‚Proračunski aspekti’ ovog Radnog programa.
         2.1.   TEHNIČKA KOORDINACIJSKA SKUPINA HANDYNET - tri sastanka
         
                     —
                  
                  
                     jedan predstavnik iz svakog nacionalnog koordinacijskog centra.
                  
               2.2.   STUDIJSKA SKUPINA HANDYNET THESAURUS -tri sastanka
         
                     —
                  
                  
                     jedan predstavnik iz svake države EFTA-e.
                  
               2.3.   RADNA SKUPINA HELIOS O INTEGRIRANOJ IZOBRAZBI - tri sastanka
         
                     —
                  
                  
                     dva vladina predstavnika iz svake države EFTA-e.
                  
               2.4.   RADNA SKUPINA HELIOS O ZAPOŠLJAVANJU - tri sastanka
         
                     —
                  
                  
                     jedan vladin predstavnik iz svake države EFTA-e.
                  
               2.5.   RADNE SKUPINE HELIOS O NEOVISNOM NAČINU ŽIVOTA
         
                     —
                  
                  
                     
                        Sport - dva sastanka
                     dva predstavnika Nacionalnog odbora za sport za osobe s invaliditetom u svakoj državi EFTA-e.
                  
               
                     —
                  
                  
                     
                        Mobilnost i promet – dva sastanka
                     dva vladina predstavnika iz svake države EFTA-e.
                  
               
                     —
                  
                  
                     
                        Turizam – dva sastanka
                     tri predstavnika nevladinih organizacija/turističkih organizacija u svakoj državi EFTA-e.
                  
               3.   AKTIVNOSTI RAZMJENE
             (3)
         
         3.1.   Komisija svaku državu EFTA-e obavješćuje o prioritetnim temama, poslu koji se na njih odnosi i rezultatima.
         3.2.   Države EFTA-e se pozivaju imenovati sudionike u seminarima/konferencijama koji se održavaju za predstavnike ‚aktivnosti’ kako bi donijele zaključke o njihovom radu tijekom godine.
         3.3.   Planiranje i priprema za uključivanje ‚aktivnosti’ u državama EFTA-e u programu od 1. siječnja 1996., uključujući:
         
                     (a)
                  
                  
                     imenovanje ‚aktivnosti’ od strane vlada država EFTA-e do 30. rujna 1995.
                     - četiri sektora: funkcionalna rehabilitacija, obrazovna integracija, gospodarska integracija, društvena integracija/neovisan način života (broj ‚aktivnosti’ koji treba dogovoriti).
                  
               
                     (b)
                  
                  
                     uvodni sastanak (simpozij) o ‚aktivnostima’ u svakom sektoru i odlukama o uključivanju u pojedine teme.
                  
               4.   HANDYNET
             (3)
         
         Potpuno sudjelovanje pod istim uvjetima kao i države članice EZ-a s ciljem baze podataka koja sadrži cjelokupne podatke bitne za sve države EFTA-e do 1. siječnja 1996.:
         
                     —
                  
                  
                     nacionalni koordinacijski centar za sakupljanje podataka i njihov prijenos skupini stručnjaka Helios-a.
                  
               
                     —
                  
                  
                     skupina stručnjaka Helios-a za unošenje podataka na CD-ROM; i ažuriranje CD-ROM-ova (tri puta na godinu) – besplatno za nacionalne koordinacijske centre i centre za sakupljanje podataka.
                  
               
                     —
                  
                  
                     informacijski i savjetodavni centri za pristup podacima na CD-ROM-u za osobe s invaliditetom, preko mreža itd.
                  
               5.   SURADNJE S NEVLADINIM ORGANIZACIJAMA
             (3)
         
         5.1.   Komisija koja obavješćuje svaku državu EFTA-e o predmetima i vremenu događanja koje organiziraju nevladine organizacije i koji primaju potporu (do 50 % i u skladu s gornjom granicom) od Programa Helios II (europski programi koje predlaže svaka od dvanaest europskih nevladinih organizacija na Forumu).
         5.2.   Predstavnici država EFTA-e, nevladine organizacije itd. pozvani su prisustvovati događanjima koja nisu ograničena na pojedinu organizaciju ili organizacije.
         5.3.   Europske nevladine organizacije razmatraju zahtjeve za događanja koja se organiziraju i održavaju u državama EFTA-e uključenima u europske programe za 1996. i predstavljaju svoje mišljenje Komisiji za njenu konačnu odluku. (Događanja u okviru europskih programa dobivaju potpore u visini do 50 % svih troškova i u skladu s gornjom granicom).
         6.   OSVJEŠTENOST JAVNOSTI
         
         6.1.   Na zahtjev, Komisija dostavlja Helioscope (revija Heliosa), Helios Flash i drugu dokumentaciju organizacijama i pojedincima u državama EFTA-e.
         6.2.   Dan u godini posvećen osobama s invaliditetom (3. prosinca) – organizacije i pojedinci u državama EFTA-e koji se pozivaju sudjelovati u događanjima na europskoj razini.
         6.3.   Natječaji i nagrade Helios – sudjelovanje na godišnjoj konferenciji.
         6.4.   Informacijski štandovi (konferencije, sajmovi itd.) – pregled priredaba u državama EFTA-e koje se razmatraju za uključivanje u godišnji program.
         6.5.   Nacionalni informacijski dan Helios.
         1996.
         1. & 2.   SAVJETODAVNA TIJELA i RADNE SKUPINE
         
         Sudjelovanje od 1995., ali Komisija plaća troškove za sudionike na temelju:
         
                     —
                  
                  
                     predstavnici vlade – putni troškovi,
                  
               
                     —
                  
                  
                     drugi – putni troškovi, naknada za boravak i naknada za moguće dodatne troškove.
                  
               Kada sudionik putuje u pratnji druge osobe zbog njegovog/njezinog invaliditeta, troškovi te druge osobe pokrivaju se na istoj osnovi kao i oni sudionika.
         3.   AKTIVNOSTI RAZMJENE
         
         Puno sudjelovanje pod istim uvjetima kao države članice EZ-a, uključujući sudjelovanje predstavnika imenovanih ‚aktivnosti’ u:
         
                     —
                  
                  
                     studijskim posjetima, tečajevima usavršavanja itd. organiziranim o posebnim temama – sve troškove snosi Komisija sukladno određenom maksimalnom iznosu za svaku ‚aktivnost’, i
                  
               
                     —
                  
                  
                     seminarima/konferencijama održanima krajem godine. Sve troškove snosi Komisija.
                  
               4.   HANDYNET
         
         Jednako kao za 1995.
         5.   SURADNJA S NEVLADINIM ORGANIZACIJAMA
         
         Puna suradnja pod istim uvjetima kao država članica EZ-a, uključujući:
         5.1.   Nacionalne nevladine organizacije i nacionalna vijeća osoba s invaliditetom koji su članovi Foruma:
         
                     —
                  
                  
                     za organizaciju nacionalne konferencije na europskoj razini na jednu od prioritetnih tema Helios II – Komisija plaća 50 % troškova poštujući gornju granicu,
                  
               
                     —
                  
                  
                     za sudjelovanje u nacionalnom informacijskom danu Helios – Komisija plaća 100 % troškova poštujući gornju granicu.
                  
               5.2.   Europske nevladine organizacije – europski programi uključuju događanja organizirana i održana u državama EFTA-e.
         6.   OSVJEŠTENOST JAVNOSTI
         
         6.1.   Jednako kao za 1995.
         6.2.   Natječaji i nagrade Helios:
         
                     —
                  
                  
                     svaka država EFTA-e imenuje jednog člana žirija,
                  
               
                     —
                  
                  
                     za nagrade su prikladni projekti organizacija iz država EFTA-e,
                  
               
                     —
                  
                  
                     puno sudjelovanje na godišnjoj konferenciji, troškovi se pokrivaju na istoj osnovi kao za države članice EZ-a.
                  
               
            HELIOS II – RADNI PROGRAM
         
         
            PRORAČUNSKI ASPEKTI
         
         1995.
         Bez izravnog doprinosa proračunu EZ-a.
         Države EFTA-e plaćaju:
         
                     —
                  
                  
                     sve svoje vlastite troškove koji se odnose na njihovo sudjelovanje,
                  
               
                     —
                  
                  
                     sve troškove koji se odnose na nužne usluge koje obavlja skupina stručnjaka Helios, kao što su plaće, troškovi puta i troškovi opreme stručnjaka radi produljenja programa na države EFTA-e,
                  
               
                     —
                  
                  
                     sve troškove dodatnog osoblja posebno imenovanog za pomoć u sudjelovanju država EFTA-e.
                  
               Prijedlozi za dodatno osoblje:
         
                     —
                  
                  
                     dva stručnjaka imenuju se u skupinu stručnjaka Helios u Bruxelles za pomoć u aktivnostima vezano uz Handynet; za dodatnu pomoć njima imenuje se jedan tajnik.
                  
               
            Napomena:
         
         Pripreme koje provode proračunski stručnjaci EZ-a i država EFTA-e za financijsku godinu 1996. održat će se u prvoj polovici 1995. prema postupku u Protokolu 32. uz Sporazum. Te će rasprave dovesti do konačnih odluka o financijskom doprinosu država EFTA-e općem proračunu EZ-a, a također će obuhvatiti pitanje dodatnog osoblja.
         1996.
         Puni doprinos proračunu EZ-a (u skladu s člankom 82. stavkom 1. točkom (a) Sporazuma).”
      
   
   
      (1)  Odluka Vijeća 93/136/EEZ od 25. veljače 1993. o uspostavljanju trećeg akcijskog programa Zajednice za pomoć osobama s invaliditetom (SL L 56, 9.3.1993., str. 30.).
   
      (2)  Odluka Vijeća 94/782/EZ od 6. prosinca 1994. nastavku sustava Handynet u okviru aktivnosti u vezi s prvim do sada započetim modulom tehničkih pomoći (SL L 316, 9.12.1994., str. 42.).
   
      (3)  Odluka Vijeća 93/136/EEZ od 25. veljače 1993. o uspostavljanju trećeg akcijskog programa Zajednice za pomoć osobama s invaliditetom (SL L 56, 9.3.1993., str. 30.).